ड्यूक 200 की कीमत ₹1.96 लाख; बजाज पल्सर, TVS अपाचे RTR और सुजुकी जिक्सर 250 से मुकाबला
KTM 200 Duke Launch Price Update; Features, Mileage And More On Dainik Bhaskar. केटीएम इंडिया (KTM India) ने भारत में अपडेटेड 'KTM ड्यूक 200' को लॉन्च कर दिया है। नई 2023 KTM ड्यूक 200 में फुल LED हेडलैंप सेटअप दिया गया है।
केटीएम इंडिया (KTM India) ने भारत में अपडेटेड 'KTM ड्यूक 200' को लॉन्च कर दिया है। नई 2023 KTM ड्यूक 200 में फुल LED हेडलैंप सेटअप दिया गया है। हेडलैम्प यूनिट में बीम के लिए 6 रिफ्लेक्टर के साथ 32 LED की एक सेट मिलता है। हेडलैम्प को चारों ओर से LED डे-टाइम रनिंग लाइट (DRLs) से कवर किया गया है।
इसके अलावा बाइक में कोई बड़ा बदलाव नहीं किया गया है। ऑस्ट्रियाई बाइक मेकर कंपनी ने इसी नेकेड स्ट्रीटफाइटर बाइक के साथ इंडियन मार्केट में एंट्री की थी। केटीएम की यह सबसे लंबे समय तक बिकने वाली बाइक है। भारत में एडवेंचर बाइक सेगमेंट में नई KTM 200 ड्यूक बाइक का मुकाबला बजाज पल्सर NS200, TVS अपाचे RTR 200 4V और सुजुकी जिक्सर 250 से होगा।
KTM 200 ड्यूक : प्राइस
2023 KTM 200 ड्यूक को कंपनी ने 1.96 लाख रुपए की कीमत (दिल्ली, एक्स-शोरूम) में लॉन्च किया गया है और यह मौजूदा मॉडल से 3,155 महंगी हो गई है। बाइक दो कलर स्कीम इलेक्ट्रॉनिक ऑरेंज और मैटेलिक सिल्वर में अवेलेबल है। बाइक में एक LCD डिजिटल इंस्ट्रूमेंट क्लस्टर मिलेगा, जो बहुत सारी जानकारी दिखाती है।
KTM 200 ड्यूक : इंजन परफॉर्मेंस
KTM 200 ड्यूक के लेटेस्ट वर्जन में ओल्ड मॉडल की तरह 199.5CC का सिंगल सिलेंडर, लिक्विड कुल्ड इंजन दिया गया है। यह इंजन 10,000 आरपीएम पर 24bhp की पावर और 8,000 आरपीएम पर 19.2Nm पीक टॉर्क जनरेट करता है। ट्रांसमिशन के लिए इंजन को 6-स्पीड गियरबॉक्स के साथ ट्यून किया गया है। KTM 390 Duke मॉडल के विपरीत 200 Duke में क्विक शिफ्टर नहीं मिलेगा।
KTM 200 ड्यूक : फीचर्स
लेटेस्ट एडवेंचर बाइक के फ्रंट और रियर साइड में डिस्क ब्रेक देखने को मिलेगा। इसमें डुअल-चैनल ABS, USF फॉर्क, रियर में 10-स्टेप एडजस्टेबल मोनोशॉक, ट्यूबलेस टायर के साथ अलॉय व्हील, अंडरबेली एग्जॉस्टस जैसे एडवांस्ड फीचर मिलते हैं। नई KTM 200 Duke बाइक दो कलर ऑप्शन- इलेक्ट्रॉनिक ऑरेंज और डार्क सिल्वर मेटैलिक में उपलब्ध होगी।